Bizkaiko Hitza | Bizkaia Archives - Page 472 of 476 - Bizkaiko Hitza\nEnpresen %49k ez dute betetzen elbarriak kontratatzeko kuota Bizkaian »\nmaiatzak 04 | Bizkaia |\t33\nUrritasunen bat dutenak gizarteratzeko legearen arabera —1982an onartu zen—, langileen %2k gutxienez elbarritasunen bat dutenak izan behar dute 50 behargin edo gehiagoko enpresetan. Bizkaian, ordea, enpresen %49k ez dute errespetatzen hori. Hala, Lanbide eta Lantegi Batuak erakundeak elkarrekin egindako azterlanaren arabera, Bizkaiko biztanleen %7,37 elbarritasunen bat badute ere, beharginen artean kopurua askoz ere urriagoa da: %1,1koa. Lantegi Batuak erakundeko zuzendari Txema Francoren esanetan, “larria da hainbeste urte igaro ostean betetzen ez dutenen maila hainbestekoa izatea”. Legeak duen gaitasun hertsagarri urriaren ondorio dela iruditzen zaio. Horregatik, neurriak hartzeko eskaera egin dio Eusko Jaurlaritzari.\nLurralde historikoko 400 enpresa hartu dituzte lagin modura, eta horietan beharrean ari diren 300 langileren egoerari erreparatu diote. Bizkaiko enpresen %27k bakarrik daukate urritasuna daukan beharginen bat gutxienez soldatapean. Alegia, %73k ez daukate bakar bat ere ez. Lantegi Batuetako kide Andoni Garairen ustez, “enpresek duten konpromiso faltaren adierazgarri garbia da datu hori”. Gainera, egungo krisi egoeran kontratazioek beherantz egin dutela nabarmendu du Garaik. Hala, enpresek elbarritasuna duten gizon-emakumeen gizarteratzea ahalbidetzeko are esfortzu handiagoa egin beharko luketela iruditzen zaio.\nGaraik azaldu duenez, ez dago lotura zuzenik enpresaren tamainaren eta urritasunen bat dutenen kuotaren artean. Bereziki, industria sektoreko enpresetan egiten dituzte horrelako kontratazioak. Bizkaiko urritasunen bat duten beharginen artean %61 dira gizonak, eta %39 andreak. Beharrean dabiltzan elbarrien soslaia irudikatzen ahalegindu dira: gizonak, 25- 45 urte artekoak. Lan kontratu mugagabea izan ohi dute eta ikasketa maila apala. Garbiketan, lorezaintzan, turismoan, administrazioan, ostalaritzan edo industrian ari dira. Urteko soldata gordina 12.000 eta 14.000 euro artekoa izaten da, oro har.\nIbilian, ondarea ezagutu »\nmaiatzak 04 | Bizkaia |\t281\nZazpigarren urtez Zeanuriko erroten ibilaldia antolatu dute Ipizki taldeak eta Joko Alai elkarteak. Igande goizean egingo da, bada, mendia eta ondarearen ezagutza uztartzen dituen paseoa. Aurtengo ibilbidea iazko berbera izango dela azaldu dute antola…\n‘Nahiko’ batekin gainditu dute foru politika sozialek »\nmaiatzak 04 | Bizkaia |\t264\nBILBO. Bizkaiko Foru Aldundiak legegintzaldiko lehen soziometroa egin du. Aldundiaren gizarte zerbitzuei 5,99ko emaitza jarri diete bizkaitarrek. Lurraldeko errepideek 6,71 atera dute, eta garraio publikoak 7,47 —7,10 Bizkaibusek, 5,95 metroak—. Bizkaiko egoera ekonomikoak 4,97 lortu du. Hala ere, bizkaitarrek ekonomia egoera pertsonalak, batez beste, 5,35 merezi duela uste dute.\nArenatzarte, artea eta ingurumena bat eginez »\nGueñesen ere bada egurats zabaleko erakusketa bat. Arenatzarte du izena, eta Arenatzako lorategi botanikoan dago. Artearen eta ingurumenaren arteko lotura egin nahi dute harekin. Hori lortzeko, abangoardiako hainbat eskultura ezarri dituzte lorategian. 1,5 hektarea dituen gunea da, eta berezitasun handiko 30 zuhaitz daude bertan, horietako zenbaitek ehun urte inguru dituztelarik.\nArteari dagokionez, lau eremu ditu Arentzartek. Alde batetik, egurats zabaleko erakusketa iraunkorra dago: Koldobika Jauregi, Angel Garraza, Marijose Rekalde, Mikel Lertxundi, John Stone eta Roscubas anaien eskulturek osatzen dute. Bestetik, Kristalezko Eraikuntza eta Lorategi Etxea daude. Haien helburua edozein diziplina artistikoko erakusketa ibiltariak jasotzea da. Halaber, paperezko jantzien erakusketa ikus daiteke bertan.\nAzkenik, Villa Urrutia izeneko etxea dago, gaur egun udaletxea dena, alegia: 1910ean eraiki zuen Mexikon aberastutako Leandro Urrutiak, eta indiano estiloko eraikuntza bat da.\nmaiatzak 04 | Bizkaia |\t309\n• Uribe Kostako Behargintzak iaz finantzatutako enpresak. Uribe Kostako Mankomunitateko Behargintzak iaz 32 enpresaren sorreran parte hartu zuen, 2.747.847 euroko inbertsioarekin. 48 lanpostu sortu ziren.\nKrisia gainditzeko inbertsioak sektore denetan behar direla ohartarazi diote diputazioari »\nmaiatzak 04 | Bizkaia |\t287\nEzker abertzaleak, Alternatibak, Eusko Alkartasunak eta Aralarrek ez dute begiko Bizkaiko Foru Aldundiak krisi ekonomikoa gainditzeko darabilen politika. “EAJk zorigaiztoko apustuak proposatu ditu Bizkaiarentzat, iparrik gabeko apustuak, zentzurik ez dutenak”, salatu dute lau alderdiok. Haien irudiko, sektore guztietan egin beharko lirateke inbertsioak, “garatu eta aberastasuna sortu eta banatzeko”.\nEzker abertzaleko Mikel Etxaburuk, Alternatibako Asier Vegak, EAko Arri Zulaikak eta Aralarreko Dani Maeztuk egin dute herrialde historikoko egoeraren interpretazioa. Etxaburuk egin ditu bozeramaile lanak: “Jasaten ari garen krisialdi sistematikoa klaserik behartsuenak jotzen ari da, eta erabateko txirotasunera kondenatzen ditu. Baina, bien bitartean, egoera jasanezin hau luze gabe —eta are gutxiago luzera begira— konpontzen lagunduko ez duten erreformak ezartzen dizkigute erakundeek”. Haren esanetan, foru aldundiaren inbertsio politikek “egoera hori larritu baino ez dute egiten”.\nLau alderdiok uste dute ekonomia alorreko foru politikak “titulu handikoak baina eduki gutxikoak” direla; alegia, “erakusleihoko politikak baina ibilbide laburrekoak”. Gainera, salatu dute politikok sortutako “prekarietatea gero eta gehiago areagotzen” ari dela, gizarte politiketan egiten ari diren “murrizketekin batera”.\nProiektu handien apustua\nEtxaburuk gogorarazi duenez, “industria ehunaren desegite progresiboari aurre egiteko, ekonomiaren tertziarizazioaren alde egin zen. Alde bakarraren alde egin zen: Guggenheim efektuaren eta turismoaren alde”. Hala, esan dute egun “apustu horren ondorioak” agerikoak direla. “Milaka lanpostu zuzen ematen zituzten enpresak zeuden lekuetan, enpresa handiak zeuden eremuetan, egunero milaka langilek soldata irabazi eta familia aurrera ateratzen zuten horietan, egun merkataritza gune handiak daude; lan prekarietatea jaun eta jabe den eta inork soldata duin bat atera ezin duen eremuak, hain zuzen ere”, salatu du.\nEsan dute lurraldea proiektu erraldoiz bete dutela; aireportua, Iberdrola dorrea eta Bilbao Exhibition Centre aipatu dituzte. “Bilbao Exhibition Centre estrategikotzat jo zuten, baina egun hondorik gabeko zulo bat baino ez da bizkaitarron poltsikorako, etorkizuna auzitan duena, Supersurrekin eta Artxandako tunelekin gertatzen den bezala”. Azpiegitura horiek “bizkaitarren zergekin” ordaindu zirela diote, baina “gutxi batzuk” aberastu zirela.\nHorrekin batera, diputazioaren “gezurrak” salatu dituzte. “Ohitu egin gara gezur biribil bihurtu diren prentsa titulu handietara. Bestela, nola deskribratu enpresak etengabe ixten ari zirela-eta Enkarterrin Habidite enpresa abian jarri eta ehunka lanpostu sortzeko promesa? Eta arduradun jeltzaleek Urdabaiko Guggenheim horren alde egindako apustua? Nola interpreta dezakegu Guggenheim hori, ez bada ez dagoela dirurik Urdaibaiko garapen sozioekonomikorako?”.\nAlderdi horiek alternatiba bat aurkeztu nahi diote horri guztiari, gizarte eragileekin adostuta. Horretarako, asmoa iragarri dute harreman dinamika bat sortzeko. Konpromisoak sektoreka hartu dituzte, eta hitzaldi sorta bat antolatu dute horiek azaltzeko: maiatzaren 7an, Zornotzan; 8an, Bilbon; eta 10ean, Gernika-Lumon. 19an, aurkezpen nagusia egingo dute, Casillan, 18:00etan.\nAuzoaren datuak »\napirilak 13 | Bizkaia |\t367\n• Biztanleak: 4.678.\n• Herrigunearekiko distantzia: 3 km.\n• Auzoak: Pertxin, Lekue, Isisi, Labea, Gorosibai, Unkina.\n• Zerbitzuak: Besteak beste, posta bulegoa eta osasun etxea ditu. Galdakaoko ospitalea ere Usansolon dago.\nOrri artean gordetako altxorra »\napirilak 13 | Bizkaia |\t355\nBata bestearen atzetik ilaran jarriz gero, hogei kilometroko lerroa osatuko lukete Bizkaiko Foru Agiritegi Historikoak gordetzen dituen dokumentuek. Ez alferrik, XVI. mende bukaeratik gaur egun arte Bizkaian sortu diren agiri garrantzitsuenak gordetzen ditu bere apalategietan, herrialde historikoan urteen joan- etorriak eragin dituen gertaeren lekuko.\nPapera nagusi den arren, material grafikoa —argazkiak, irudiak, grabatuak, planoak, mapak…— eta musika ere iristen zaizkie —partiturak eta soinu grabazioak—. Hala, aspaldi desagertutako enpresa garrantzitsuen agiriekin batera —adibidez, Sota-Aznar, Union de Credito Minero eta Ybarra Hermano y Cia enpresenak—, Bilboko Gaston y Daniela denda historikoko oihalen laginak ere aurki daitezke.\n1983an sortu zen Foru Agiritegi Historikoa, eta egun Maria Diaz de Haro kalean du egoitza, Bilbon. Bost solairutan banatutako gordailu eta apalategietan Bizkaiko jaurerriaren, Bizkaiko Batzar Nagusien, Bizkaiko Foru Aldundiaren, Bizkaiko Diputazioaren eta Bizkaiko udalen agiriak daude. Adibidez, udal agiriei dagokienez, udal guztiek sortutako agirien erdiak Bilboko Udalarenak dira. Agiri kopuru bertsua bildu dute lurralde historikoak izan dituen erakunde orokorrek, denek batera. Eta epaitegietakoak ere ez dira falta.\nHalako agirien erabilerari dagokionez, Aingeru Zabala foru agirizainak honako hau dio: “Epaitegietako dokumentuek informazio handia ematen digute. Adibidez, garai jakin batean zer- nolako delituak egiten ziren jakiteko balio dezakete. Baina baita bestelako ezagutzak eskuratzeko. Kasurako, epaiak irakurrita XVIII. mendean zer irain erabiltzen zituzten jakin dezakegu, bizkaitar batek beste bat salatu zuelako irainduta sentitu zelako”.\nBaina agiri publiko hauekin batera, agiri pribatuek berebiziko garrantzia daukate; direla familiek mende luzez gorde dituztenak, direla Bizkaiko enpresa garrantzitsuenak. Hain zuzen ere, azken urteetan agiri pribatu hauekin ari dira, bereziki, agiritegia aberasten. “EHUko historialariengana jo genuen, eta Bizkaiko zein enpresaren agiriak gordetzeak merezi duen galdetu genien. Zerrenda bat osatu ziguten eta geu gabiltza enpresaz enpresa agiri eske”, azaldu du. Halere, behar gehien ematen dietenak ere badirela aitortu du. “Enpresek ez dute agiriak gordetzeko ohiturarik, ez behar den moduan, behintzat. Familietatik jasotzen ditugunak, ordea, txukun egoten dira; askotan klasifikatuta ere bai, karpetetan gordeta”.\nHiru urratseko prozesua\nEdozelan ere, agiri guztiek agiritegira sartzen direnetik prozesu berbera jarraitzen dute. Aurrena bigarren solairuan izaten dituzte, egokitze edo konpontze lanak egiteko. “Batzuetan zomorroz beteta ere etortzen dira”, dio Zabalak. Klasifikatu eta informatizatu egiten dira agiriok, gerora dokumentu hori non dagoen jakiteko. “Dena dugu lokalizatuta, zein solairutan eta zein apaletan dagoen”, dio Zabalak. Behin lehen klasifikazio hori egin ostean, ondo irakurri behar dira, zer dioten jakin, hirugarren urrats batean katalogatu ahal izateko. Irakurketa hori da beharrik zailena.\nHistorialariak arduratzen dira horretaz. Sasoiaren arabera, gehiago edo gutxiago izaten ditu Foru Agiritegi Historikoak kontratupean. “Gehien izaten dugunean, 40 inguru izaten dira”. Orri guztiak irakurri behar dituzte, baina denborarik galdu gabe. “Historialariak dira; irakurritakoa baino gehiago jakin gura izatea normala da. Baina historialari direla ahaztu eta irakurri baino ez dute egin behar, gero behar bezala katalogatzeko”.\nXVII. mendean, kasurako, sei letra idazteko orri osoa erabiltzen zutela dio; baina beste sasoi batzuetan orriko ordaintzen zenez, den-dena ahalik eta espazio txikiena betez kontatzen ahalegintzen ziren, “ia telegrama estiloan idatziz”. Hala, zailtasunak ez dira gutxi, baita letra ulertzeko ere.\nOndorengo urratsa, katalogazioa: “Dokumentuaren nortasun agiria egitea”. Hori zenbat eta hobeto egin, agirien artean informazio bila datozen ikertzaileek errazago aurkituko dituzte. Katalogatze lana ondo egin ezean, posible da dena delako gai horretaz hitz egiten duten agirien ehuneko txiki bat baino ez aurkitzea, eta hala informazio asko galduko luke.\nGaur egun Foru Agiritegi Historikoak dituen agirien %80 inguru daude katalogatuta. Hein handi batean, etengabe agiri berriak sartzen ibiltzeak eragozten du dena katalogatuta edukitzea. Honen harira, gainera, Zabalak eurek hartu duten erabaki baten berri eman du. Hark dioenez, katalogatze prozesua behin eta berriz hasteko ohitura dago agiritegi askotan. “Guk dena behin katalogatzeko erabakia hartu genuen, gutxienez zer dugun jakiteko, eta beharrezkoa bada gero hasiko gara hasieratik berriz”, argudiatu du erabakia.\nAgiritegian kontsulta egiteko ez da ezinbestean ikerlari izan behar. Nortasun agiria erakutsita edonork izango du bilaketa egiteko aukera. Egun, dena informatizatuta dagoenez, bilaketa horiek askoz errazagoak eta eraginkorragoak direla dio Zabalak. Dena den, askotan dokumentu gehiegi izatea ere ez dela komenigarria dio, barrez: “Hogei orri baino ez baditut aurkitu, nekez egingo dut taxuzko ikerketarik. Baina 40.000 aurkituz gero ere, ez naiz, ba, denak irakurtzen hasiko!”.\nEdonola ere, badira eskuragarri ez dauden agiriak. “Zaharrenei kalte ez egiteko, originalaren ordez transkripzio bat uzten da”. Gainera, legez babestuta dauden agiriak ere badirela dio: “Adibidez, XIX. mendeko adopzioen dokumentuak ezin dira erakutsi”.\nAstelehenetik barikura goiz eta arratsaldez egoten da irekita. “Normalean, agiritegiak goizez baino ez dituzte zabaltzen, baina ikerlarien lana errazteko, batez ere kanpotik datozenena, arratsaldez ere zerbitzua eskaintzea erabaki genuen”. Atzerritarrei dagokienez, Frantziatik etortzen dira gehienak. Zapatu goizetan ere joan daiteke. Aste normaletan, batez beste, 20 lagun inguru igarotzen dira agiritegitik.\n“Orain arte, inoiz ez da langabeziarik egon Lezaman” »\napirilak 13 | Bizkaia |\t346\nHarro sentitzeko arrazoia da Alaitz Etxeandiarentzat maite duzun herriko alkate izatea: “Herritarrek zugan konfiantza dutela esan nahi du, eta polita da hori”. Aspalditik ezagutzen du udaletxeko lana, gaztetatik hasi baitzen zinegotzi lanetan, 23 urte…\nPasealeku batek lotuko ditu metroa eta ospitalea »\napirilak 13 | Bizkaia |\t465\nURDULIZ. Urdulizko Udalak pasealeku bat egingo du, ospitalea eta metro geltokia lotzeko. Marutze auzoa zeharkatuko du ibiltokiak, eta bost metro zabal izango da. Hilabete honetan bertan ekingo diete lanei, eta espero dute irailerako bukatzea. 400.000 …


Bizitzeko beste modu bat — Gaztezulo\nBizitzeko beste modu bat Lan (on) bat aurkitu eta mantentzea geroz eta zailagoa den honetan etxebizitza bat eskuratzea ia miraria da. Baina gizarte honek ironiatik asko duenez, etxebizitza baten inguruan eraiki ohi dugu gure bizitza, gurea bezala sentitzen dugun espazio bat behar-beharrezkoa baitugu bizitza duin bat bermatzeko. https://www.gaztezulo.eus/albisteak/bizitzeko-beste-modu-bat https://www.gaztezulo.eus/albisteak/bizitzeko-beste-modu-bat/@@download/image/etxebizitza_06.tif\nLan (on) bat aurkitu eta mantentzea geroz eta zailagoa den honetan etxebizitza bat eskuratzea ia miraria da. Baina gizarte honek ironiatik asko duenez, etxebizitza baten inguruan eraiki ohi dugu gure bizitza, gurea bezala sentitzen dugun espazio bat behar-beharrezkoa baitugu bizitza duin bat bermatzeko.\nEgungo bizi eredu indibidualistak ordea, ez ditu kontuan hartzen pertsonen oinarrizko beharrak. Gizakiok partekatzeko beharra dugu, beti ere gure intimitate eta pribatutasunari uko egin gabe. Bizitoki bat komunitarioa eta aldi berean intimoa izan daitekeela ziur daude etxebizitza kooperatiboen proiektuak martxan jarri dituztenek. Ohiko familia ereduaren aldean, zaintza, denboraren ekonomia, ugaltzea eta beste hainbat aspektu modu politiko batean barneratu eta lantzeko espazio bezala ulertzen dute bizitokia. Hitz gutxitan esanda, bizilagunak, bizi lagunak izan daitezela alegia.\nDanimarka edo Uruguai bezalako herrialdeetan etxebizitza kooperatiboaren modeloa oso zabalduta dago. Hain zuen, Danimarkan Andel deitutako ereduari esker, etxebizitzen %10 kooperatibak dira. Uruguairi dagokionez, FUCVAM-ek (Federación Uruguaya de Cooperativas de Vivienda por Ayuda Mutua) 515 kooperatiba ditu eta 22.000 familiatik gora bizi dira bertan.\nHauen helburua espekulazio inmobiliarioetatik at hirietan bizitzeko modu berri bat praktikan jartzea da, ingurugiroarekiko jasangarria dena eta komunitate sentimendua indartzen duena. Etxebizitza kooperatiboetan, eraikinen jabea kolektiboa da eta bizilagunak kooperatibako sozioak. Bertan bizi daitezke sozio moduan nahi duten arte. Gainera bizilagunek, etxebizitzaren diseinua eta antolamendua erabaki dezakete modu asanblearioan egiten diren bileretan. Horrela, etxebizitza batez gozatzeko aukera eskaintzen da berau erosteko beharrik izan gabe. Hori bai, sozioak ezin du etxea saldu edo alokairuan jarri. Horrela kontsumorako produktu beharrean, bizitzeko toki bezala ulertzen da etxea. Eredu mota honentzat etxebizitza ez da ondasun material soila, oinarrizko eskubidea da baizik.\nKooperatibismo hori egunerokotasunera zabaltzeko helburuarekin bizilagun guztientzako espazio komunak dituzte eraikinek eta etxebizitzen diseinuaz gain, espazio komun hauen kudeaketan ere parte hartzen dute bertan bizi diren sozioek. Horrela, partekatutako garbitegi bat izan ohi dute, sozializatzeko modu tradizionala berreskuratuz eta logelei espazio gehiago emanez. Sukalde-jangela bat ere badute otorduak elkarrekin egin ahal izateko eta sukaldeko zereginak banatu egiten dira. Azkenik, zainketa eta osasun espazio komunak dituzte eta baita balioaniztun gelak ere, bizilagunen beharren arabera jarduera ezberdinak antolatzeko erabili daitezkeenak. Azpiegitura partekatuaren helburua partaideen bizi kalitatea eta bizikidetza hobetzea da auzolanaren bitartez. Gainera espazio eta zerbitzuak partekatzeak kostu ekologiko eta ekonomikoak gutxitzea ahalbidetzen du, baina batez ere, bizilagunen arteko komunitateak sortzea.\nLanak eta momentuak, zein denbora eta zerbitzuak partekatzea da etxebizitza kooperatiboen ernamuina. Horretarako bizilagun guztiek partekatzen dituzte aipatutako azpiegitura komunak. Gune horiei esker haurren hazkuntza edota gorputz zaurgarrienen zainketa ere modu kolektiboan egingo da. Gainera espazio komunek, norberaren ezagutzak eta interesak, edota bizitzako poz eta tristurak elkarbanatzea ahalbidetzen dute modu natural eta errazago batean. Honela, egunerokotasunak dakarren bakardadea uxatzen da eta komunitate baten parte sentitzeagatik bizilagunen artean konfiantza eta laguntasuna areagotzen da. Gainera eguneroko bizitzak dakartzan kostu ekonomikoak gutxitzen dira jarduera komunak partekatuz eta ingurugiroan ere eragin negatibo gutxiago izango du, zerbitzuak elkarbanatzeak kontsumoa gutxitzen baitu.\nEtxebizitza kooperatiboek garrantzi handia ematen diote bizilagunek elkarrekin bizitza komun bat partekatzeari. Komunitate hauen antolamendua ordea beraien eraikinera mugatzen dira, hortik at betiko eredu indibidualistak nagusitzen baitira. Etorkizunera begira eraikin mota hauek euren eredua zabaltzea dute helburu, horrelako beste hainbat etxebizitza sortuz eta horietatik hiri osora bizitzeko beste modu baten informazioa ezagutzera emanaz. Eredu honek, pertsona interdependenteak garela aldarrikatzen du eta ez indibiduo independenteak. Premisa horren baitan eraiki nahi dira espazio fisiko eta sozialak, interdependentzia hori zerbait justua eta atsegingarria bihurtuaz.\nProiektu aitzindari hauetan koherentzia ekonomikoa funtsezkoa da. Propietatea kooperatiba moduan ulertzen denez eta ez jabetza pribatu bezala, irabazi helbururik ez duen ekimena da. Horrela, eraikinaren jabetza kooperatibarena izango da eta ez bertan bizi diren pertsonena. Bizilagunek nahi duten arte bertan bizitzeko eskubidea dute kuota bat edo “alokairu biguna” deitutakoa ordainduz. Honi sarreragatik ordaintzen den kuota gehitzen zaio eta kooperatibatik ateratzea erabakitzen bada hasierako diru hori bueltatzen da. Etxebizitza erabiltzeko eskubide hau mugagabea da denboran, eskualdatu daiteke edo herentzia bidez lortu. Erabiltze eskubidearen kuota behin kreditua amortizatuta gutxitu daiteke eta diru hori kooperatibak dituen helburu sozialetara bideratu. Finantziazioari dagokionez, banka etikoaren bidez lortzen dute behar duten dirua, baina bizitzeko modu honetan sinesten dutenen mailegu eta donazioen bidez ere finantzatzen dira. Halaber, ohiko etxebizitzetan baino baxuagoak dira gastuak, zenbait zifra gutxitzen baitira zerbitzuak konpartituz; adibidez internet edo argiaren tarifa bakarra edukiz.\nEtxebizitza kooperatiboen adibide zehatzak aurkitzeko ordea ez dugu Uruguay edo Danimarkara joan beharrik. Bartzelonako Can Batlló-nen kokatua dagoen La Borda proiektua bide-urratzailea izan baita. 2015eko azaroaren 30ean sortu zen, azaleraren eskubidea utzi baitzioten orduan 75 urtez Bartzelonako udalak urtero kuota bat ordaintzearen truke. Arkitekturari dagokionez etxebizitza kooperatibo honek diseinu irekia du eta ingurumena ahalik eta gutxien kaltetuz eraikia izan da. Gaur egun Bartzelonako egurrezko eraikinik handiena da.\nHain zuzen, Bartzelonako eredua jarraituz, 2015ean jaio zen Madrilen Entrepatios etxebizitza kooperatiboak sortzearen ideia. 2018ko ekainaren 28an sinatu zen kooperatibismoan oinarritutako etxebizitzak eraikitzeko eskubidea ematen dien kontratua. Ordutik lanean ibili dira 17 etxebizitza ekologikoz osatutako eraikina izango dena sortzeko. Partaide eta egun bizilagunak direnak aritu ziren espazioa diseinatzen beraien behar, bizimodu eta bizitza filosofian oinarrituz. Egun, etxebizitza horiek errealitate ukigarri bihurturik, etorkizuneko beste proiektu askoren eredu izango dira ziur.\nHoriez gain, Espainiar estatuan mota honetako hamar bat kooperatiba daude. Baina horrelako proiektu bat aurrera eramateko lehenik lurra erosi behar denez, eta erosketa horri aurre egiteko behar bezain beste diru kopuru, batik bat, hirugarren adineko pertsonek dutenez, etxebizitza kooperatibo gehienak adineko pertsonei zuzenduta egon ohi dira. Adibide batzuk jartzearren Malagan Los Milagros dago eta Madrilen Tranbesol, besteak beste.\nGurera etorriz, Euskal Herrian aurrendari Abaraska dugu. Kooperatiba hau Donostiako hirigunean bizitzeko dagoen ezintasunetik sortu da. Gipuzkoar hiriburuko zentroan modu duin batean bizitzea dute helburu, baina gaur egungo etxebizitza ereduak ez du hori ahalbidetzen.\nAbaraskakoek argi dute etxebizitza ez dela ondasun material soila, oinarrizko eskubidea baizik. Etxe batek pertsonon funtsezko harreman taldea finkatzen baitu, bizitza egonkortu eta munduan txoko bat ematen baitigu. Proiektu honen ardatzak, besteenak bezala, antolamendu kooperatiboa, jabetza kolektiboa eta kideen arteko lankidetza dira. Eredu inklusiboa eta jasangarria, finean. Etxearen arkitektura bera proiektua osatzen dutenen ideien erakusgarri da. Horrela, bio-eraikuntzan oinarritutako egiturak erabiltzaileen beharretara egokituak daude.\nGainera, auzotik hartutakoa auzoari emateko helburua du. Horrela, lanean ari dira proiektu honek argia ikusi dezan. Finantziazioari dagokionez, aurretiaz aipatutako beste proiektuen antzera, ekonomia solidarioa erabiltzea da euren nahia, finantza etikoak eta norbanakoen zein entitateen ekarpenak uztartuz. Lortutako dirua, noski, inongo irabazi asmorik gabe erabili nahi da, beti ere bertako bizilagunen eta auzoko hiritarren mesedetan, beste ezeren gainetik lehentasuna emanez norbanakoen beharrei.\nArgi dago, etxea lau horma zurrun baino gehiago dela. Eraikina ez da bat-batean etxe bihurtzen. Etxe barnea objektu materialez hornitzetik harago, bertan bizi direnen ukitua behar du. Eraikin horretan sortzen diren elkarrekintzek erabakitzen dute denborarekin norbaitek leku hori etxe izendatzea ala ez. Inguruan maitatzen ditugun eta maitatzen gaituzten pertsonak ditugunean sentitzen baikara “etxean bezala” edozein tokitan egonagatik ere. Egungo gizarte indibidualistan bakardadea epidemia bat bailitzan zabaltzen ari den honetan, sendagai ahaltsuak dira etxebizitza kooperatiboak; gu garena baikara besteekin mantentzen ditugun harremanengatik. Ez zaitez deskuidatu, intimitatea eta bakardadea ez dira sinonimoak.


PLASTIKA ETA IKUSIZKOEN HEZKUNTZA: PLASTIKA 4 DBH: PANPINA ERRALDOIA\n#Korrika2015 martxoaren 22an pasako da Donostiatik. Egun horretan bertan doaz 4DBHkoak ikas bidaiara Italiara. Korrikari harrera egiteko #panpina #erraldoia egingo dugu talde lanean. Lehenik, ideia pentsatu eta diseinua zehaztuko dugu, planifikazioa adostu behar dugu. Zer egin, nola eta zertarako. Kanpoko pertsonaiaren itxura aldakorra bada ere, zehazteke dagoena, panpinaren barruko egitura berdina izango da. Hots, barruko egitura egiten hasiko gara, kanpoko itxura erabakitzen goazen bitartean. #Birziklapena da #proiektu honetako gaietako bat. Etxean sortutako hondakin batzuekin(papera, kartoia, plastikoa,...) sortuko ditugu panpinaren testura eta formak. Egituraren “hezurrak” #banbu adarrak izango dira.\nnork argitaratua PLASTIKA Lauaizeta ordua: 09:48\nbeste atalak 4DBH PLASTIKA, BOLUMENA, diseinua, eskultura, euskara, LAUAIZETA, PLASTIKA 2.0


Prima donna (euskaraz lehen andrea) Opera lanak taularatzean emakumezko abeslari nagusia izendatzeko italierazko izendapen bat da. Orkorrean, sopranoak izan ohi dira. Gizonezko abeslari nagusiarentzako hain ezaguna ez den primo uomo (lehen gizona) izendapena erabiltzan da, orokorrean tenorea izan ohi da.\nPrima donna (euskaraz lehen andrea) Opera lanak taularatzean emakumezko abeslari nagusia izendatzeko italierazko izendapen bat da. Orkorrean, sopranoak izan ohi dira. Gizonezko abeslari nagusiarentzako hain ezaguna ez den primo uomo (lehen gizona) izendapena erabiltzan da, orokorrean tenorea izan ohi da. (eu)\nPrima donna (eu)


Hezurbeltzak taldearen emanaldia domekan, Udazabal egitaraua borobiltzeko - Arrasate - Goiena.eus\nHezurbeltzak taldearen emanaldia domekan, Udazabal egitaraua borobiltzeko\nAitziber Aranburuzabala Juldain 2019-07-26 12:46\nUztaila kultur ikuskizunez bete duen Udazabal egitarauak egin du bere bidea, baina ez du agur esango azken kartutxoa erre gabe: domekako Hezurbeltzak ikuskizuna; Arrasate Irratiko Uda Giroan saioan elkarrizketatu dute taldeko kide Gorka Hermosa akordeoi-jolea.\nMusika eta testua uztartzen dituen ikuskizuna da Hezurbeltzak. Jon Maia bertsolariak, Piti gitarristak eta Gorka Hermosa akordeoi joleak hartzen dute bertan parte eta domekan geldialdia egingo dute Arrasaten: Aldai parkean, 20:00etan.\nNondik sortu zen Hezurbeltzak ikuskizuneko hirukotea?\nELE! Lorca-Lauaxeta antzezlanean elkarrekin aritu ginen. 30 saio baino gehiago egin ostean, oso harreman ona sortu zen gu hiruron artean, eta horri jarraipena emanez jaio zen Hezurbeltzak ikuskizuna. Arrasatetik gertu, Oñatin, bi asteko epean birritan aritu ginen: bata ELE! Lorca-Lauaxeta-rekin, eta ostean, 100 metroko distantziara, Hezurbeltzak-ekin.\nIzan al zarete Arrasaten?\nBai. Niretzat, oso kontzertu berezia izango da, urtero joan bainaiz Akordeoi Lehiaketa bertatik bertara ikustera. 31 urtez jarraian, konkretuki. Horrez gain, urte hauetan izan ditudan bestelako proiektuekin behin baino gehiago etorri izan naiz Arrasatera.\nHezurbeltzak proiektuari helduz, ez da kontzertu soil bat, ezta?\nJon Maiak dioenez, mundua aldatzeko kantak egiten ditugu. Ez dakit horrenbesteraino iristen garen, baina gure mundu txikian eragiten ahalegintzen gara. Jon Maiaren gurasoak eta nireak kanpotik Euskal Herrira etorritakoak dira, eta gure sustraiei begira egiten ditugu kantak. Nire familia, adibidez, Extremaduratik eta Segoviatik etorritakoa da. Hala ere, gu euskaldunak gara, eta euskaraz egiten dugu gure lana, besteak beste, euskal kultura munduan zehar zabalduz. Gure abueloak eta abuelak goraipatzen ditugu, kanpotik hona egin zuten bidaia ez zelako batere erraza izan. Baina, horri keinu egiteaz gain, euskal kultura ere goraipatzen dugu, bien arteko zubiak eraikiz.\nArrasate bada abuelo eta abuela asko dituen herri bat; beraz, ikuskizun gertukoa izan da askorentzat...\nBaliteke, bai. Nire kasuan, gainera, Arrasatera etorritako lehengusu batzuk ditut. Espektakulua ikustera etorri diren gehienek esan digute oso hunkituta irten direla. Kantuez gain, Jon Maiak testuak ere irakurtzen ditu, eta kanta eta kanta artean benetan trebea da jendea hunkitzeko orduan. Jakitun gara gure familien istorioa kontatzen dugunean Euskal Herrian dauden familia askoren istorioa kontatzen ari garela, euskaldun askok baitugu kanpotik etorritako abuelo bat.\nGarai zailak bizi izan zituzten horiei aitortza txiki bat da?\nAzken finean, jende gutxik uzten du bere sorterria plazeragatik. Gure aitona-amonei, Espainiako hegoaldetik iparraldera joatea tokatu zitzaien; Lorcaren lurraldetik Lauaxetarenera. Gaur egun, ordea, mugimendu horiek ez dira eten. Lehen baino luzeagoak dira, Mediterraneo itsasoa izaten duten erdibidean. Gure familien istorioa baliagarria da gaur egun beste askok sufritzen duten ezinegona azaltzeko eta mahai gainean jartzeko.\nGai serioa da, ezbairik gabe, baina umorez janzten jakin izan duzuena...\nBizitza, umorerik gabe, oso aspergarria litzateke, eta Jon Maiak badu umorea lantzeko trebezia berezi bat. Kantetako asko negar egitekoak dira, baina beste batzuen helburua ikusleen irribarrea bistaratzea da.\n2018ko azaroan argitaratu zenuten taldearen izen bera duen diskoa. Zer-nolako harrera izan du?\nOso pozik gaude jendeak eman digun erantzunarekin eta denbora gutxian taldeak izan duen zabalkundearekin. 2018ko abuztuan grabatu genuen diskoa, Arbizun. Piti duela 20 urtetik gora ezagutzen dut, eta Jon Maia duela lauzpabost urte. Oso harreman ona dugu, eta horri esker funtzionatu dugu ondo.


EMAGIN | Emagin\nZERTARAKO EGITEN DUGU LANA?\nFormazioa eta eskuhartze zehatzen bidez eragile parekideak sortzeko.\nGenero-sistemaren eraginak ikusarazteko egiten dugu lan, horretarako zapalkuntza hetero-patriarkalaren inguruko ulermena eta analisia zabaltzeko formazioa eta eskuhartze zehatzak egiten ditugu.\nEraldaketa prozesuetan urratsak emateko beharrezkoak diren ekoizpen feministak sortzeko.\nIkertu gabeko eremuak identifikatu eta hauen inguruko sorkuntza lana sustatzen eta saretzen dugu. Horretarako material ezberdinak ekoizten ditugu, ezagutza eta metodologia feministaren bidez eraldaketa prozesuetan lagungarri izateko.\nIkerketa eta metodologia feminista zein herritarra sustatzeko.\nNork ikertu dezakeen eta bakoitzak zertaz hitz egin dezakeen arautzen duen ezagutzaren hierarkia iraultzeko egiten dugu lan; horregatik, horizontaltasunean eta kidetasunean oinarritutako jakintzen eraikuntzan egiten dugu lan.\nSistema heteropatriarkala eta kapitalistak ezarritako binomioak (sexu-genero, publiko-pribatu…) gainditu nahi ditugu. Sistemaren eta norbanakoen eraldaketa prozesuan kokatzen gara eta harreman eredu berriak sortu nahi ditugu.\nSarean egiten dugu lan, inguruko aniztasunak baliatuz, talde lanaren bidez, aurrez egindako harremanak indar metaketa bihurtuz.\nBorroken intersekzionalitatetik abiatuta, botere harreman anitzen ondorioz dauden zapalkuntza anitzak gainditu nahi ditugu, nahiz eta bereziki sexu-genero sistemarengatik sortutakoak. “Petsonala politikoa da” esaldia aintzat hartu eta kontzientziazio eta lanketa indibidual zein kolektiboak bultzatzen ditugu.\nGorputza gara, bizipenak eta jakintzak ere hemen daude kokatuak eta hemendik irauli nahi ditugu. Gorputz kontzientzia hartzeko lan egiten dugu.\nEuskaraz ikasi, formatu, ikertu, hazi eta bizitzeko apustua egiten dugu. Euskaraz egin nahi dugu lan eta euskaratik pentsatu nahi dugu errealitatea; baita eraldaketa ere bai.\nTokian tokiko errealitateekin egin nahi ditugu prozesuak. Txikitasunetik, gertutik, elkarrezagutzatik, harremanetatik, mimoz egindako lanetatik datoz aldaketa integral eta iraunkorrak.\nEmakumeak modu autonomo eta horizontalean elkartu nahi ditugu eta gure laguntza edota baliabideak boteretzearen mesedera jarri. Ahalduntze hau ezinbestean kolektiboa izan behar dela ulertzen dugu eta horretarako, emakumeen arteko elkartasuna eta gure arteko aliantzak zaintzen ditugu.\nEtengabeko formakuntza eta eztabaidarekin, gure lanaren berrikusketak egin eta ebaluaketa jarraia egiten dugu.\nGutako bakoitzak zapalkuntza anitzen objetibazio ezberdina gorpuzten du, eta, horiek gure jarreretan, harremanetan eta bizimoduetan dute. Erabakitze eta parte hartze prozesuetan desorekak egon daitezkela dakigu; horregatik, oreka gabeziak gainditzeko bitarteko metodologiko zein programatikoak eskaintzen ditugu.


EH Bilduk Amaia Izkoren ibilbide profesionala babestu du | Politika | Berria\nNoiz sortua: 2019-09-17 09:27:47\nEH Bilduk Amaia Izkoren ibilbide profesionala babestu du\n11/13 sumarioko hitzarmenaren ondotik, Enrique Maia Iruñeko alkateak salatu du Izko ezin dela hautetsi izan "minutu bat gehiago ere". Koalizio abertzalearen ustez, dimisio eskaera horrek Iruñerriko mankomunitatea kontrolatzeko interesari erantzuten dio egiazki.\nJoseba Asiron iragan asteko prentsaurreko batean, Joxe Abaurrea eta Endika Alonsorekin batera. Iñigo Uriz / foku\nAstelehenean, 11/13 sumarioko auzipetuek akusazioarekin akordioa lortu eta gutxira, Enrique Maia Iruñeko alkateak Amaia Izkoren berehalako dimisioa eskatu zuen. Gaur goizean prentsaurreko bat eman du, eta berretsi du hautetsi izateari utzi beharko liokeela, "ETAren irizpideei jarraitzeagatik" kondenatua izan delako.\nIkusirik Navarra Sumak Izkoren aurka egiteko baliatu dituela lehen orduok, EH Bilduk beste agerraldi bat egin du, eta abokatuaren ibilbidea babestu du, irmo. Joseba Asiron zinegotzi eta alkate ohiaren arabera, "gertaera zorrotzei soilik erreparatuz gero", Izkok onartu duen bakarra da abokatu gisa kartzeletarako bisitak egin dituela eta beste abokatuekin bilerak izan dituela. "Amaia ibilbide luzeko abokatua da, eta bere lanbidean aritzeagatik izan da auzipetua", nabarmendu du.\nAsironen ustez, ezinbestekoa da epaiketaren beraren testuingurua aintzat hartzea akordioaren zergatia ulertzeko. "Guztiok ezagutzen dugu Auzitegi Nazionala eta makrosumario hauen inpartzialtasuna". Gainerako auzipetuen modura, Izkok espetxe-zigor eskaera handi bati aurre egin behar zion (11 urtekoa): "Bere burua errugabe izendatu eta 11 urteko espetxe zigorra jaso, edo, erruduntasuna ontzat eman, eta espetxea saihestu; bi aukera horien artean erabaki behar izan du", azaldu du.\nEH Bilduk ez du nahi preso politiko gehiagorik egoterik. Halaber, Navarra Sumak argudiatu du Izkok irain egin diela ETAren biktimei bere presentziarekin. Horren inguruan, Asironek uste du salaketa hori guztia "zirku hutsa" dela, eta ez diola inori mesederik egiten: "Are gutxiago biktimei. Beti izan diet errespeturik sakonena biktimei".\nAkordioan, fiskalak hiru urteko inhabilitazioa ezarri die auzipetuei, eta, horregatik, hautetsi akta uztera behartuko du Izko. Asironek argi utzi du EH Bilduko udal taldeak epaia beteko duela, baina Izkok ez du kargua utziko "ofizialki" jakinarazten ez den artean eta epaia irmoa ez den artean.\nAlta, Navarra Sumak presa handia du, eta horregatik eskatu du berehalako dimisioa. Enrique Maiaren arabera, "doilorkeria bat da terroristekin elkarlanean aritu dena udal bilkuran esertzea". Izkoren aurka egiteaz gain, salatu du EH BIldu ezgaitu egin beharko litzatekeela politikan beste udal taldeen bitartekari izateko.\nBeti legez, argudio horri etekina atera nahi dio Navarra Sumak; oraindik hautatzeko dago Iruñerriko Mankomunitateko lehendakaria. Navarra Sumak Juan Jose Etxeberria aurkeztu du hautagai gisa, eta EH BIlduk, Aritz Aiesa. Lehendakaria hautatzeko biltzarra irailaren 26an izango da, eta ez batak ez besteak ez dute garaipena ziurtatua. Gehiengo osoa lortzeko, erabakigarri izango da PSNko zazpi ordezkarien botoa.\nBiltzar horri begira, boto bakoitza oso garrantzitsua izango dela jakinik, Navarra Sumak Izkoren dimisioa eskatu du. EH Bilduk argi du "Enrique Maiak mankomunitateko gehiengoen eta gutxiengoen jokoa aldatu" nahi duela. "Badirudi mankomunitatea kontrolatzeko interesari erantzuten diola". Aginte makila hartu duenetik, Maiak aurka ditu gainerako alderdiak, eta mankomunitatean gauza bera gerta daiteke. EH Bilduren ustez, "bere bakardadea estali nahi du".\nAlta, Maiak salaketa hori ukatu du. Haren irudiko, azalpen hori "tokiz kanpo" dago.


Kudeaketaren kalitatea da gure helburuetako bat Bizkaiko herritarrei zerbitzu publiko eraginkorra eskaintzeko.\nKudeatzen dugun berrikuntza eta zaintza sistemaren bidez, etengabe eguneratu daitezke Interbiaken estrategiak, proiektuak eta zerbitzuak, ingurumenaren kudeaketaren, segurtasunaren eta telematikaren arloko teknologia berritzaileak garatuz.\nLehentasunezkoa da ingurumenarekin dugun konpromisoa, bai jarduera berriak egitean, bai egon dauden azpiegituren kudeaketan. Interbiak-ek araua betetzea soilik baino gehiago lortu nahi du.\nIstripuak prebentzioaren bidez murrizteko neurrien erabileran egiten dugu lan, eraikuntza aldian nahiz kudeaketa aldian.\nBezeroari hurreko kudeaketa garden baten bidez orientazioa ematea ezinbestekoa da zerbitzuaren kalitatea hobetzeko.\nBizkaiko Foru Aldundiaren Herri Lan Sailari atxikiriko sozietatea den aldetik, automobila zentzuz erabiltzea bultzatzeko politiketan laguntzen du. Politika horiek soilik berma dezakete irisgarritasunarekin eta gizartearen eta ingurumenaren hobekuntzarekin bateragarria den garapena.


Ikasteko gela egokitu dute Azpeitiko Sindikatu Zaharrean - Urola Kostako Hitza : Urola Kostako Hitza\nSindikatu Zaharreko ikasgela berria otsailean, estreinatu zutenean. (Azpeitiko Udala)\n“Hainbat herritarrek egindako eskaerei” erantzunez, ikasteko gela berria egokitu du Azpeitiko Udalak Sindikatu Zaharraren eraikinean. Lehen solairuan jarri dute, hango bi bilera geletako bat moldatuta, eta 30 bat lagunentzako tokia dago bertan. 16 urtetik gorakoek erabili ahal izango dute ikasgela. Otsailaren 17tik aurrera, astelehenetik ostiralera egunero egongo da erabilgarri, 08:00etatik 22:00etara.\n“Liburutegira jende asko joan ohi da ikastera, beteta izaten da askotan. Horretaz gain, asteburu osoan irekita izango den leku baten beharra azaldu izan digute Denon Artean prozesuaren bidez”, adierazi du Leire Goenaga Hezkuntza batzordeburuak. Zinegotziak azaldu du, era berean, “proba gisa” jarriko dutela martxan Sindikatu Zaharreko ikasgela, “ordutegi eta azpiegitura egokiak” al diren ikusteko. “Herritarren behar batetik abiatutako proiektua da, erabilera ikusi eta joango gara egin beharreko aldaketak egiten”, gaineratu du Goenagak.


“Hezkuntzan murrizketarik ez!” esaldi entzunena Nafarroako kaleetan — Unibertsitatea.Net\nHemen zaude: Hasiera › Ziztu bizian › “Hezkuntzan murrizketarik ez!” esaldi entzunena Nafarroako kaleetan\n“Hezkuntzan murrizketarik ez!” esaldi entzunena Nafarroako kaleetan\n2012/05/15 - unibertsitatea.net\nNafarroako Gobernuak murrizketak bertan behera utzi arte mobilizazio iraunkorrak iragarri dituzte Nafarroako irakasleek\nNafarroako hezkuntza sindikatuek hilaren 22rako deitu dute lehenengo greba eguna eta 29an eta 31n ere mobilizazio bana egingo dute. Hiru greba horiekin lortzen denaren arabera erabakiko dute hortik aurrera zer egin. Izan ere, greba mugagabea ez dute baztertu.\nIrakasleen eskola orduen kopuruaren eta klase bakoitzeko umeen zenbakiaren igoerarengatik greba egingo dute Nafarroako irakasleek. Gobernuak erabaki dituen neurri hauekin 400-600 irakasle kaleratuko direla kalkulatu dute sindikatuek eta hori ekidin nahian irakasleek Nafarroako kaleak kolpatuko dituzte.\nNafarroako Unibertsitatetik kanpoko irakasleen batzarreko bederatzi sindikatuetatik zortzik egin dute bat greba deialdiarekin eta zer egin gaur erabakiko du Bigarren Hezkuntzako Irakasleen Elkarteak. Nafarroako Hezkuntza kontseilari Jose Iribasek adierazi du prest dagoela grebak bertan behera utzi dezaten lan egiteko: "Proposamenak entzuteko prest gaude", esan du, baina gaineratu du krisi egoerak neurriak eskatzen dituela. Sindikatuen arabera, ordea, erabaki politikoa dira murrizketak; "ez dute defizita murriztuko" eta "eraso bidegabea dira".


Memoria historikoa Durangaldean lantzen duten taldeak batuko dira mahainguruan - MugalariMugalari\n· Hitzordua: Apirilak 6, osteguna, Durangoko Arte eta Historia Museoan, 18:30ean\nDurango 1937-2017 – Bonbardaketaren 80. urteurrenaren harira antolatu ziren ekitaldietan azkena ostegun honetan, apirilaren 6an, egingo da. Gerediaga Elkartearen ekimenez, Durangaldean memoria historikoa landu duten eta lantzen dabiltzan taldeak elkartuko dira “Iragana gaurkotzen Durangaldean” izenburua due berrikaldian.\n· ARGAZKIA · Iban Gorriti\nGuztira sei talde izango dira: Gerediaga Elkartea bera, Berriz 1936 Gogoratzen Kultur Elkartea, Otxandioko Andikona Kultur Elkartea, Durango 1936 Kultur Elkartea, Zaldibarko Castet eta Elorrion lanean hasi berri den taldea. Aranzadi zientzia elkarteko kideak ere gonbidatu dituzte mahainguruan parte hartzera.\nTalde bakoitzak orain arte egindakoa, bere helburuak, izan duten ibilbidea, eskuartean dituzte proiektuak eta aurrera begirako asmoak azalduko ditu. Amaieran, guztien arteko eztabaidari tartea egingo zaio.


Entitateen galdetegia - REAS EUSKADI\nHemen irakurri ahal izango duzu “REAS Euskadirako sarrera-prozesua” eta gure sarean sarrera eskatzeko beharrezko dokumentazioa bete dezakezu.\nREAS Euskadirako sarrera prozesua\nEkonomia solidarioaren familia handitu nahi dugu, eta, horretarako, zure erakundeak parte hartu nahi badu, jarraian datorren dokumentazioa baino ez du bete behar. Hemen, REAS Euskadin sartzeko eskaera egiteko eta sarrera onartzeko prozesuaren laburpen bat. Ongi etorria ematea besterik ez zaigu geratzen… ongi etorri!!\nErakunde eskatzaileak sarearen nortasuna osatzen duten lau dokumentuak ezagutuko ditu, hemen deskarga daitezkeenak.\nSarrera-eskaera burutzeko, hurrengo dokumentuak entregatu beharko dira:\nAtxikimendu-eskaera gutuna (deskargatzeko eredua).\nAuditoria Sozialeko prozesura atxikitzea (deskargatzeko eredua).\nIzaera pertsonaleko datuen babeserako politka (deskargatzeko eredua).\nREAS Euskadiko kideak diren bi entitateen berme-gutuna (deskargatzeko eredua).\nEntitate eskatzailearen Estatutuen kopia.\nEntitate eskatzaileari dagokion erregistroan izen-emate egiaztagiria.\nTalde teknikoak eskaera hurrengo Zuzendaritza-batzordearen bileran aurkeztuko du eta honek, onarpena edo ez-onarpena erabakiko du edo, prozedura honen arabera, egokia deritzon informazioa eskatuko dio entitateari.\nTalde teknikoak entitate eskatzaileari, 15 eguneko epean, Zuzendaritza-batzordearen erabakia jakinaraziko dio.\nEzezkoa izatekotan, gorako helegitea aurkeztu daiteke Batzar Nagusian.\nBaiezkoa izatekotan, entitatea REAS Euskadiko kide bihurtuko da eta Estatutuetan datorrenaz gidatuko da.\nAtxikimendua lehenengo hiruhilekoan ematen bada, entitateak urte osoko kuota ordaindu beharko du. Bigarren hiruhilekoan emanez gero, kuotaren %75a ordaindu beharko du, %50a hirugarren hiruhilekoan ematen bada eta %25a laugarrenean.\nIzen soziala Izen komertziala Forma juridikoa ...Beste forma juridiko batElkarteaFundazioaGizarte Ekimeneko Kooperatiba SozietateaKooperatiba-sozietateaLan SozietateaSozietate mugatua IFK Eratze-data\nSektorea ...AHOLKULARITZA ETA ZERBITZU JURIDIKOAKAHOLKULARITZA, IKERKETA ETA PROIEKTUAKALTZARIAK, TRESNERIA ETA DEKORAZIOAEHUNGINTZA, OINETAKOAK ETA OSAGARRIAKELEKTRONIKA, INFORMATIKA ETA IKTELIKADURA ETA EDARIAKENERGIAESKU-HARTZE SOZIALAETXEBIZITZA ETA HIRIGINTZAETXETRESNA ELEKTRIKOAKFINANTZA ETA ASEGURUAKGARBIKETAHEZKUNTZA ETA FORMAKUNTZAHONDAKINEN KUDEAKETAINDUSTRIA ETA ERAIKUNTZAKOMUNIKAZIOA ETA IRUDIAKULTURA ETA AISIALDIALOREZAINTZA ETA BRIKOLAJEAMEZULARITZA, GARRAIOA ETA LOGISTIKAOSASUNA ETA ZAINTZAKOSTALARITZA ETA OSTATUAPAPERGINTZA ETA INPRENTA\nTelefonoa 2. Telefonoa Emaila Webgunea\nIzen-Abizenak NAN Telefonoa Emaila Ordezkaria:\nErabili datu hauek hurrengo zelaietan\nIzen-Abizenak NAN Telefonoa Emaila Ordezkoa:\nIzen-Abizenak NAN Telefonoa Emaila Merkatu Sozialaren arduraduna:\nIzen-Abizenak NAN Telefonoa Emaila Auditoria Sozialaren arduraduna:\nIzen-Abizenak NAN Telefonoa Emaila Komunikazioaren arduraduna:\nIzen-Abizenak NAN Telefonoa Emaila Generoaren arduraduna:\nAurreko urteko diru-sarrerak:\nBeste identitate batzuk\nIngresos: Trabajadoras: Cuota (€): Kuota *\n150.000 baino gutxiago EDO 0tik 3ra 100\n150.000tik 499.999ra EDO 4tik 9ra 300\n500.000tik 999.999ra EDO 10tik 24ra 600\n1.000.000tik 2.499.999ra EDO 25etik 50era 1000\n2.500.000 edo gehiago ETA 50 baino gehiago 1500\n* Zure proiektuak zailtasun ekonomikoak baditu (jarduera aurreko ekitaldian hasi du edo aurreko urtean galerak izan baditu), jarri harremanetan reaseuskadi@reaseuskadi.net helbidean kuota salbuespena eskatu ahal izateko\nAuditoria Soziala prozesura atxikitzea\n1. Erakundearen abal gutuna\n2. Erakundearen abal gutuna\nErregistroan egotearen ziurtagiria\nDeskarga daitezkeen ereduak\nDeskargatu dokumentu hauek, bete itzazu eta atxiki itzazu eskabide-inprimakira\nREAS-Euskadiko bi erakunde bazkideren abal-gutuna


Zehaztu LibreOffice(e)k automatikoki zein laburdura edo letra-konbinazio ez duzun nahi zuzentzea.\nDefinitutako salbuespenak uneko hizkuntza-ezarpenaren arabera daude. Nahi izanez gero, hizkuntza-ezarpena alda daiteke beste hizkuntza bat hautatuz Hizkuntzaren ordezpenak eta salbuespenak koadroan.\nAukeratu Tresnak - Autozuzenketa - Autozuzenketaren aukerak - Salbuespenak fitxa.\nOrdezpenak eta salbuespenak. Hizkuntza:\nSortuko edo editatutako dituzun ordezpen-arauen hizkuntza hautatu. LibreOffice(e)k kurtsoreak uneko dokumentuan duen kokalekuko hizkuntzarentzat definitutako salbuespenak bilatzen ditu, eta ondoren gainerako hizkuntzetan bilatzen du.\nLaburtzapenak (ondoren maiuskularik ez)\nIdatzi laburdura bat eta ondoren puntu bat, eta egin klik Berriaeremuan. Honek eragozten du LibreOfficeek automatikoki maiuskulaz jartzea laburduraren amaierako puntuaren ondoren dagoen hitzaren lehenengo letra.\nAutomatikoki zuzendu ez diren laburdurak zerrendatzen ditu. Zerrendako elementu bat kentzeko, hautatu elementua eta ondoren egin klik Ezabatu aukeran.\nHItz HAsieran BI MAiuskula\nIdatzi bi letra maiuskulaz hasten den hitza LibreOffice(e)k ez idazteko hitzaren hasieran maiuskula batez. Adibidez, idatzi PC LibreOffice(e)k ez bihurtzeko Pc.\nAutomatikoki zuzendu ez diren eta bi letra maiuskulaz hasten diren hitzak eta laburdurak zerrendatzen ditu. Bi letra maiuskulaz hasten diren hitz guztiak zerrendatzen dira eremu honetan. Zerrendako elementu bat kentzeko, hautatu elementua eta ondoren egin klik Ezabatu botoian.\nUneko sarrera salbuespenen zerrendan gehitzen du.\nHautatutako elementuak ezabatzen ditu, berrespenik eskatu gabe.\nAutomatikoki gehitzen ditu bi letra maiuskulaz hasten diren laburdurak eta hitzak dagokien salbuespenen zerrendan. Eginbide honek soilik balio du Zuzendu HItz HAsierako BI MAiuskula aukera edo Esaldi guztietako lehen letra maiuskula bihurtu aukera markatu badira [T]zutabean,elkarrizketa-koadro honetako Aukerakfitxan..\nFitxan aldatutako balioak baztertu eta balio lehenetsiak berrezartzen ditu.\nAldaketa guztiak gorde eta elkarrizketa-koadroa ixten du.\nTitle is: Salbuespenak


barren.eus - Hiru Haundiak probarako 35 elgoibartar daude izena emanda, eta irabazteko faboritoetako bat da Maite Maiora\nHiru Haundiak probarako 35 elgoibartar daude izena emanda, eta irabazteko faboritoetako bat da Maite Maiora\nArgitaratua: 2018-10-17 15:25\nHiru Haundiak probaren 21. ekitaldia jokatuko da zapatuan, urriaren 20an. 1.700 korrikalari daude izena emanda 101 kilometroko ultra lasterketan, eta elgoibartar dezente animatu da aurtengoan. Maite Maiora mendaroarrak ere estreinakoz korrituko du proba hau.\nMendiko lasterkarien artean erreferentzia da bi urtean behin jokatzen den Hiru Haundiak, duen tradizioagatik eta ibilbideagatik -Gorbeia, Anboto eta Aizkorri zeharkatzen ditu 101,6 kilometroko probak-.\n21. ekitaldia Murgiatik hasiko da barixakuan, 24:00etan. Irteeran 1.700 mendizale izango dira —3.000 eskari baino gehiago jaso zituzten antolatzaileek—, eta 36 elgoibartar daude izena emandakoen artean. 2016ko ekitaldian hamazazpi elgoibartarrek amaitu zuten proba eta seigarren egin zuen Ander Zulaika mendaroarrak. Beste mendaroar bat, Maite Maiora, garaipenaren lehian arituko da estreineko parte hartzean. "Hasieran ez zegoen nire asmoen artean, baina denboraldi aldrebes honi bukaera polita ematea gustatuko litzaidake. Hiru Handiak aukeraketa polita izan da", adierazi du. Ez da lehen aldia horrelako distantzia bati aurre egin behar diona, baina beldurra baino gehiago "errespetua" ematen dio. Distantzia luzeari baino beldur gehiago dio gauean argirik gabe gelditzeari.\n• Curriculumean falta zaion garaipena\nHiru Haundiak euskaldunak "ordezkatzen" gaituen proba dela dio Maite Maiorak antolatzaleek proba iragartzeko faborito nagusiekin eginiko bideo ikusgarrian (Javi Dominguezek ere parte hartzen du bideoan) "Gorbea, Anboto eta Aizkorri, gure hiru mendi maiteak batzen dituen lasterketa da... baina ezin da ahaztu 100 kilometroko proba dela". Lehenengo aldiz hartuko du parte Maiorak. "Goyo Larrañagak esan zidan, 'Maite zure curriculumean hiru handiak falta zaizkizu'. Urteren batean parte hartuko nuela erantzun nion, eta aurten izango da".\n2014ko Hiru Haundiak irabazi zuen Javi Dominguezek ere hartuko du parte proban. Elgoibarren lan egiten duen gasteiztarrak azken orduan erabaki zuen parte hartzea, aurten inoiz baino lasterketa gehiago dituelako eginak eta hasia delako denboraldi guztiko nekea nabaritzen. "Gorputza atsedena eskatzen ari da", dio.


Atzera jolasteko SSG | Jolastea Atzeko SSGetatik | SSG-k defendatzea\nKategoria: Out jolasten Atzera SSGs etik\nDenbora: 25 min Posizioak: 2,3,4,5,6,8\nJokalariak: 16 Area: 44x40 yrds\nEntrenatzailea Atzerantz abiatzen.\nEntrenatzailea zelaira pasatzen.\nAutokarabana titulua futbol estiloa.\nJokatzeko eremuaren mutur bakoitzean 2 CB kokatzen dira. 5vs5 jolaseko sareta zentralean (behar izanez gero formazio zehatzetarako antola daiteke). Futbolean entrenatzailearen artetik joka daiteke, CB taldean jokatzen hasteko. CB talde erasotzailean sartu (talde gorria diagraman) eta futbolean jokatzen saiatzea CB-ren aurkako multzora.\nFutbol Small aldeetatik Game atzealdean out jolasten da.\nMarkatu 40x44 yrd sarea hobe da erdi-bidearen eta 18 yrd kutxaren artean. (20 min)\n16 jokalariak (5vs5 erdiko erreproduzitzeko eremuan, 2 CB amaieran, 2 Atzeko kanpoaldea.\nJokalariak ohiko postuetan kokatu behar dira. Jakina, 2 CB-koak eta abar.\nErdigunea ere prestatzen ari den partida zehatzetara egokitzeko prest dago.\nAtzeko bizkarrezurra gehituz gero, atzealdetik edo hegaleko jokalarietatik kanpo geratuko lirateke.\nSareko dimentsioak 44 yrds (18 yrd kutxa zabalera) dira. 40 yrds.\nAutobusak jokoari jarraipena ematen dio jokoz kanpoko edo eremutik eta futbolariak hornitzen ditu (behar izanez gero).\n5 vs 5 zentral erdiko erdiko zelaian.\nArgibideak / arauak\n2 talde lehiatzen dira jabetza mantentzeko CB CBak (horiak) jabetza edukitzean konbinatzeko. Futbol ugari eskuragarri egon behar dira entrenatzaile batek joko jarraitua egiteko. Bi taldeek atzeko aldetik eta zelai erditik eta kanpoko CBetara jokatzen saiatzen dira.\nJokalariak ezin ditu CBak sakatu (aurrerago joatekoak).\nJokalari CB bat bihurtzen denean, baloia CB bazkideari (hau da, RCB-tik LCBra) gainditu behar da gutxienez behin zelaia zelaian jokatu ahal izateko.\nErreproduzitu 10 min egiteko eta 1 minutuko atsedenaldiaren pausoa pausatu.\nBaloia CB modu guztietatik pasatzea kontrako CBetara eta atzera = 1 puntura. Futbola zelai erdiko jokalarien bidez gainditu behar da.\nTrantsizio azkarrak. Trantsizioari eraso egitea eta trantsizioa defendatzea.\nAtzeko bizkarraren forma ona (kurba).\nAriketarako aurrerapen sorta hauek azaltzen dira:\nDiagrama 2. Zedulak aurrera egin ahala (Progresioa 1)\nAurrerapen bat CB urratsa (dribble) erdiko jolastokian egotea izan daiteke. Hau egingo lukete aurkarien erdilariak erori direnean.\nDiagrama 3. Atzeko bizkarretan gehitzea (Progresioa 2)\nKanpoko atzeko alde bat sartzen da jokoko eremuaren alde bakoitzean, erdiko atzelariekin eta erdikoekin bat egiten dutenak. Kanpoko bizkarrak behin pasea jasota, CB-ra edo zelai erdira jokatu behar da.\nDiagrama 4. Zentroa aurrerantz eta atearen helburuak (Progresioa 3)\nKontrako muturreko CB-ak jomuga zentro aurrerantz tratatzen dira orain. Talde erasotzaileak erdiraketa aurrerantz jokatzen du eta ate joka ateratzeko golak jasoko ditu.\nDiagrama 5. Sakatu Zentroaren atzealdea (Prog. 4)\nZentroak aurkariei aurre egin eta aurre egin diezaieke.\n-23 03 2018-Hits: 33293 Out jolasten Atzera SSGs etik Darren Pitfield\n-27 12 2015-Hits: 36243 Out jolasten Atzera SSGs etik Darren Pitfield\n-19 02 2015-Hits: 34960 Out jolasten Atzera SSGs etik Darren Pitfield\n-10 02 2014-Hits: 30087 Compact defendatzea Jokoak Alexander Trukan\n-29 11 2012-Hits: 29376 Compact defendatzea Jokoak Darren Pitfield\n-02 12 2011-Hits: 33928 Compact defendatzea Jokoak Heinz Fractz\n-01 12 2011-Hits: 22323 SSGs presionatzeko Darren Pitfield\n-29 04 2011-Hits: 42233 SSGs presionatzeko Darren Pitfield\n-26 03 2011-Hits: 38558 Out jolasten Atzera SSGs etik Darren Pitfield\n-16 12 2008-Hits: 37261 Compact defendatzea Jokoak Darren Pitfield\n-16 12 2008-Hits: 38087 Compact defendatzea Jokoak Darren Pitfield\nJokalarien rola atzealdean jokatzerakoan. Zentroko jokalarien rola atzelari nagusia erdian dagoenean ...


Frantziako Kultura ministroak, Frédéric Mitterrand-ek, misio bati txosten bat egin zezan eskatu zion, liburuaren industria izaten ari den egoerari aurre egiteko jokabidea proposa zezan. Igaro berria den Liburuaren Parisko Saloian aurkeztu zituen ministroak txosten horretan atera diren ondorioak.\nTxostenaren izenburua da «Soutenir la librairie pour consolider l’ensemble de la chaine du livre : une exigence et une responsabilité partagées » [Liburu-denda sostengatu, liburuaren kate osoa sendotzeko: eskakizun eta erantzukizun partekatuak]\nTxostengileek azaldu dituzten ideia eta proposamen nagusiak honako hauek dira:\nFrantzian liburuaren merkatua beherantz doa, baina oraindik sendo dago, ondo egituraturik dago eta baditu baliabide egokiak. Beheranzko joera horren arrazoi nagusia irakurleen jokabidea da eta ez hainbeste teknologia. Bistan da, ordea, merkatu horrek aldaketa handiak izango dituela, batez ere epe ertainean, dagoeneko abian den digitalizazioaren eraginez.\nLiburu-denda independenteak sufritzen ari dira, batez ere Interneteko liburu-dendak lekua kentzen ari zaizkielako, eta BEZaren igoerak kalte egiten dielako.\nLiburu-denda horiek ez dute aukerarik prezioekin jokatzeko, legeak debekatzen dielako, eta ez dute aukerarik hornitzailea aukeratzeko ere, argitaletxeek eta banatzaileek dituzten kontratuen ondorioz. Marjina ateratzeko aukerak editorialek onartzen dituzten itzulketetan, kudeaketa egokiaren bidez kostuak mugatzean eta bezeroei eskaintzen zaien stockaren eta zerbitzuaren kalitatean bilatu behar izaten dituzte. Hori dela-eta likidezia-arazo astunak izaten dituzte.\nMisioak proposatu du Dilicom bidez (Espainiako SINLIren antzekoa) egiten den eskari-lerro bakoitzeko 3 zentimo gehiago faktura dadila eta horrekin liburu-denda independentei laguntzeko funts bat sor dadila. Zentimoetako bat eskaria egiten duen liburu-dendak jarriko luke eta beste biak eskaria jasotzen duen banatzaileak. Horrela 3 milioi euro bilduko lirateke liburu-denda independenteei laguntzeko. Bi helburu izango lituzke bilduko litzatekeen funts horrek: batetik likideziarako maileguak emateko erabiliko litzateke eta bestetik inbertsioak egiteko berme gisa.\nBeste proposamen bat da liburu-denden kalitatea mantentzeko ekintzen aldeko funts bat sortzea. Laguntza horiek nori eman erabakitzeko, puntuazio bat izango luke liburu-denda bakoitzak, daukan stockaren, antolatzen dituen ekitaldien, espezialitatearen, eta beste ezaugarri batzuen arabera.\nBeharrezkoa ikusten du misioak egoera-aldaketa bortitzei aurre hartzea, horretarako laguntzak prestatuz. Horretarako, misioak proposatzen du merkatuaren bilakaera hurbil-hurbiletik jarraitzea, eskuhartzea garaiz egiteko.\nLiburuaren Zentro Nazionalaren eskuhartzeak indartzea proposatzen du misioak. Datozen bi urteetan erakunde horrek liburu-dendei emango dizkien laguntzak bikoiztu egin beharko lukete 6 milioi euroraino.\nLegeak ematen duen % 5eko deskontua egin ahal izateko aukera kentzea proposatzen dute, handiek sistematikoki egiten dutelako, formula bat edo beste erabiliz, eta txikientzat gehiegizko zama delako. Kasu askotan fidelizazio-txarteletan oinarrizten da deskontu hori, baina liburu-denda batzuek dagoeneko pentsatuta daukate txartel horiei beste erabilera bat ematea, esate baterako beste arlo batzuetako merkatariekin adostea hauek liburu-denden txartelduenei abantailak ematea.\nIldo berean, misioak uste du liburuaren prezio finkoaren kontra dagoela Interneteko saltzaile batzuek egiten dutena, alegia, garraio gastuak prezioaren barruan sartzea.\nMisioak planteatzen du "arartekotza" bat beharko litzatekeela liburuaren sektoreren barruan elkarrizketa bermatzeko.\nLiburu-denden beheranzko joera gertatzen denez irakurtzeko ohitura ahultzen ari delako, proposatzen dute liburu-denden mundua ezagutzeko ekintzak antolatzea, batez ere ikasleei eta oro har gazteei begira.\nBeste proposamen bat da liburu-dendetan lanean dihardutenen formazioa sustatzea.\nHelburu garrantzitsu bat eskarien entrega-denbora laburtzea litzateke. Izan ere, Interneteko saltzaileek bezeroen gai horri buruzko pertzepzioa aldatu dute. Horren barruan iradokitzen dute bi zirkuitu bereiztea, bata bezeroen eskariei erantzutekoa eta bestea erreposizioak egitekoa.\nLiburu-dendak jarri nahi dituztenei beren negozioa definitzen, erretiratzen direnei belaunaldi berrietara transmisioa egiten, negozioa dibertsifikatzen laguntzea.\nLiburu-dendei liburu digitalaren merkatuan presentzia izan dezaten laguntzea


Ibai Fresnedo: “Politikoki zuzena omen den diskurtso askatzailea nagusitu da gazteen artean, baina hori errealitatean gorpuztu eta ikusaraziko duten erreferenteak falta zaizkie” – EuskarAbentura\naniztasuna espedizioa euskarabentura2019 generoa hiruki larroxa identitatea LGTBI+ sexuak\nIbai Fresnedo (Barakaldo, 1985) berdintasun eragilea, sexu hezitzailea eta gizarte nahiz kultura dinamizatzailea da. Hiruki Larroxa Kolektiboko kide ere bada eta, hain justu, talde horren ordezkari modura batuko da EuskarAbentura 2019 espediziora uztailaren 18an, Hernanin. Egoitz Arbiol-ekin batera, sexu zein genero identitate aniztasunaren inguruan ariko da espedizioko gazteekin.\nPentsamendu transfeminista sustatzea da Hiruki Larroxa Kolektiboaren misio garrantzitsuenetako bat. Baina, zertaz ari gara?\nFeminismoa mugimendu sozial eta politiko zabala da, baina oraindik ere soilik emakumeak ditu subjektu nagusi gisa. LGTBI+ kolektiboko kideok sinesten dugu, ordea, emakumeak eta gu geu zapaltzen gaituen sistema berbera dela, sistema heteropatriarkala alegia; eta hortaz, erro berbera aldarazi nahi dugunez, feminismoaren aldarrietara nahiz ekintzetara identitate aniztasunaren aitorpena eta ikusgarritasuna ekarri behar dela defendatzen dugu.\nSei adjektibok deskribatzen zaituztetela irakur daiteke zuenean: kolektibo irmoa zaretela diozue, kalekoa, saretua, ekintzailea, erradikala eta desbideratua. Zergatik?\nIRMOA: Gure lan egitemo moduak gure sinesmen eta helburuekin koherenteak direlako.\nKALEKOA: Instituzio eta eragile ezberdinentzako lan egin arren, modu profesionalean aritzeak ez gaituelako kaletik aldendu. Bertatik bertara ezagutzen dugu LGTBI+ kolektiboaren errealitatea, eta modu kritiko eta aktiboan aritzen gara borrokan.\nSARETUA: Inguruan beste eragile asko dabiltzalako honetan, eta guk aliatu bezala ikusten ditugulako. Horregatik, zubiak eta elkarlanak bideratzen ditugu gure borroka indartzeko.\nEKINTZAILEA: Batzuetan bulegotik bagabiltza ere, nagusiki gizarte mugimendu bezala sentitzen dugulako geure burua.\nERRADIKALA: Gaien erroetara jotzen dugulako beti, sakon. Ez gara azaleko irakurketetan geratu zaleak.\nDESBIDERATUA: Gure kolektiboak pairatzen dituen zapalkuntza mota ezberdinen jatorria arau jakin batzuk eta pertsona arau jartzaile jakin batzuk dira; eta eurek ezarritako bidetik aldentzen garelako estigmatizatzen gaituzte. Hori arbuiatzeko, desbideratzearen goraipamena egiten dugu. Gainera, gaur egun, edozein esparrutan, dibertigarriagoa da normatik aldentzea.\nZehazki, EuskarAbenturako gazteekin zer jorratuko duzue?\nKontzientziazio eta sentsibilizazio lana egingo dugu. Sexu eta genero aniztasunaren garrantzia nahiz balioa azpimarratu nahi dugu eta, zentzu horretan, LGTBI+ kolektiboaren inguruko estereotipoei kritikotasunez begiratzeko betaurreko berriak eman nahi dizkiegu; errealitatea ulertu eta aldatzeko gako eta baliabideak alegia. Identitate aniztasunak gizarteari egiten dion ekarpena erdigunera ekartzeak zalantza asko argitzeko balioko duelakoan gaude.\nNerabezaroa zalantzaz beteriko garaia baita…\nBai. Gaztaroa, oro har, garai oso kritikoa da identitateari dagokionez, eta horren muina edo esentzia sexualitatea izaten da maiz: gutako bakoitzak nola eraikitzen dituen besteekin dituen harremank, nola kudeatzen duen desira… etab. Ziurtasun falta handiko garaia da eta, tabuetatik aldenduta, gazteek tresnak behar dituzte erantzunak modu askean bilatzeko. Bestalde, ezinbestekoa da nerabe hauek sexu nahiz genero aniztasunaren inguruko mezu positiboak jasotzea, gaia baikortasunetik jorratzea, eta ez beti irainei, zigorrari, diskriminazioari lotutako zerbait bezala.\n16 eta 17 urte bitarteko 121 gazte, Euskal Herri osokoak, 31egun x 24ordu. Bere burua LGTBI+ kolektiboaren baitan identifikatzen duenik izango da tartean, ziur. Nola kudeatuko dute horrelako esperientzia bat? Nolako bizipenak izan daitezke?\nHain zuzen horregatik da testuinguru oso interesgarria egin nahi dugun lana egiteko. EuskarAbentura programako ekintza ‘arautuez’ gain, gazte hauek tarte informal eta intimo asko izango dituzte: gaubelak, dutxak, ligoteoak… eta hormonak borborka. Bi perfil aurreikusten ditut: orain arte bere identitatea ezkutatu ez dutenak; eta oraindik pausoa eman ez baina egin nahi dutenak. Zentzu horretan, uztailaren 18an Hernanin egingo dugun saioa nahiko askatzailea izango dela uste dugu. Guk ez dugu inor armairutik atera nahi, ez dugu horretan sinesten, baina noraezean senti daitezkeen horiei argi pixka bat ekartzeko eta zalantzak bideratzen laguntzeko baliagarria izan daiteke. Hiruki Larroxa Kolektiboa bezalaxe honetan diharduten beste eragileen sarea ere aipatuko diegu noski eta, hartara, EuskarAbentura amaituta ere jakingo dute norengana jo dezaketen kontsultak egiteko eta abar.\nGaur egun, zerk baldintzatzen du 16-17 urteko gazte baten sexualitatea?\nEredu alternatiboen falta azpimarratuko nuke. Oraindik ere, betiko molde heterosexual tradizionala nagusitzen da bai publizitatean eta baita kultura industriak produzitzen dituen eduki guztietan ere. Eta horrek noraezean dauzka gazteak. Izan ere, alde batetik, azken urteotan, politikoki zuzena omen den diskurtso askatzailea nagusitu da gazteen artean: norberak erabaki dezakeela norekin oheratu, nor maitatu… eta abar. Baina kanpora begirako zerbait da soilik, maila diskurtsiboan geratzen dena, hitzez dioten hori ez baita gero gauzatzen. Maila ezkutuan, zapalkuntzak bere horretan segitzen du; irainak, diskriminazioa… gero eta forma sotilagoak hartuta gainera. Hori hala gertatzen da, justuki, ahoan darabilten diskurtso hori errealitatean gorpuztu eta ikusaraziko duten erreferenteak falta zaizkielako.\nNolako rola dute LGTBI+ kolektiboko pertsonek mainstream kulturalean?\nFilmetan, telesailetan, bideoklipetan… ekoizleak berriki hasi dira gaia txertatzen baina, oraindik ere, istorio nagusia osatu edo apaintzen duten pertsonaiak izaten dira pertsona homosexualak, transexualak eta abar; periferikoak, inoiz ez protagonistak. Publizitatea ere zeharo heterozentrista da.\nNola irauli hori guztia?\nBa, hain justu, ezarritako arauetatik aldentzen diren pertsonei zentraltasuna aitortuta, erdigunera ekarrita, ikusgarri bilakatuta eta gizarteari egiten dioten ekarpena goraipatuta. Aniztasuna kudeatu behar baita noski, baina, lehenik eta behin, onartu egin behar da. Eta horretarako, aisialdia, EuskarAbentura moduko testuinguruak esparru oso garrantzitsuak dira; kanal informaletatik barneratzen duguna askoz gehiago errotzen delako eskola moduko bide formaletatik iristen zaiguna baino.\nIbai Fresnedo, Hiruki Larroxa kolektiboko kidea.\nEgoitz Arbiol, Hiruki Larroxa kolektiboko kidea.\nLaura Vela: "Hizkuntzaren inguruko oharkabeko ezagutzak azaleratzea da helburua"


Surfetik sortuta, haziz doa - Bizkaiko Hitza\nSurfetik sortuta, haziz doa\n2019, irailak 20 Albisteak, Asteburuko proposamena, Bizkaia, Kultura 277\nLaurogeiko hamarkadan sortutako kultura independenteak urteetan ernatu den estiloa eta bizimodua barreiatu ditu munduan barrena. Merkatuak ezarritako joeretatik kanpo aspaldi eratu zuten kulturaren ondorengoek erroak bota dituzte Sopelan. Kultura hori ezagutarazten laguntzen du herrian antolatzen duten jaialdiak. Surfaren inguruan jaio izanik, hondartza, natura, ingurumena eta birziklatzea ditu ardatz beste urtebetez herrian abiatu duten Sopela Kosta Festek. Seigarrena dute.\nBerritasunak dakartza aurten. Besteak beste, skate proba puntuagarriak egingo dituzte. Orain arte ez dute jorratu horrelakorik. Eusko Riders 2019 Skate txapelketan lehiatuko dira bihar. “Euskadiko txapelketako zirkuituko proba bat izango da, Bowl modalitatekoa”. Hala azaldu dute udalekoek, antolatzaile lanetan baitabiltza. Domekan, berriz, Silvia Serret skater katalanak eskola magistral bat emango du, emakumeentzakoa bakarrik.\nParkour tailerra ere lehenengoz antolatu dute. “Surfa eta surfaren inguruko kultura dira gure apustua. Baina dena dago lotuta. Aurten pentsatu dugu skatea ere hor sartzen zela, eta hondartza gainean daukagun skate parkea baliatzea erabaki dugu, orain arte ez dugu egin-eta horrelakorik”. Parkourra ere estilo edo kultura horrekin bat datorrela iruditu zaie. “Herriko kultura giro horretan murgiltzen da”.\nNaturarekin eta surfaren, bodyboardaren, kayak surfaren edo skatearen kulturarekin zerikusia duten ehunka jarduera izango dira jaialdian, doan, igandera bitartean. Bertaratzen direnek aukera izango dute, besteak beste, kostaldea txorien ikuspegitik behatzeko. Bihar eta etzi parapente hegaldiak egingo dituzte Barinatxa hondartzako labarren gainetik.\nHaurrentzako jarduera ugari prestatu dituzte, familian zein lagun giroan egitekoak. Denetariko proposamenak dituzte, denak naturaren eta gizakiaren arteko harreman orekatuaren garrantzia barneratzeko baliagarriak. Uraza bat landatu eta etxean nola hazten den ikusteko, Ortua Etxean jarduera da horietako bat.\nEsperimentu gisa planteatutakoak ere badaude, esaterako, Uraren Bideak izenekoa. Urak gizakiaren bizitzan duen garrantziaz jabetzeko tailerra da. Hor parte hartzen dutenek, banbu kanaberak baliatuta, ubide bat eraiki beharko dute, eta, tanta bat bera ere erori gabe, ura garraiatu.\nHala ere, surfa da jaialdiaren ardatza, eta nabarmena da. Euskal Herriko Surf Federazioarekin elkarlanean, Euskal Herriko zirkuituko hainbat proba antolatu dituzte. Maila guztietako probak izango dira. Kluben arteko lehiaketak ere egingo dituzte. Saio horiek guztiak eguraldiaren eta itsasoaren egoeraren mende egongo direla aurreratu dute antolatzaileek.\nHorrez gain, kirol horretan hastapenak egin nahi dituztenentzako doako surf ikastaroak emango dituzte herriko bost surf eskolak. 11 urtetik gorako gazteek dute horietan parte hartzeko aukera.\nBestalde, Peña Txuri surf eskolak surf egokituko ikastaroak emango ditu. Behar bereziak dituzten gazteei olatuen indarra euren gorputzean sentitzeko aukera emango diete horrela.\nJaialdi handien zein txikien aurkezpen marka bilakatu da aspaldion natura eta musika uztartzea. Sopelan ere bide hori jorratu dute. “Jaialdiaren leloa horixe da: Sopela Kosta Fest, surfa, natura eta musika”. Osagai horiei pizgarria emateko, gonbidatuak aurkeztu dituzte. Musikari dagokionez, Hesian eta El Canijo de Jerez aurkeztu dituzte talde nagusi gisa. Udaletxeko plazako oholtza nagusian ariko dira, gaur eta bihar, beste zortzi kantari eta talderekin batera.\nDenetariko estiloko doinuak aukeratu dituzte gustu anitzetako ikus-entzuleengana iristeko asmoz. Hesian talde nafarrak Hasiera bere azken diskoko abestiak kantatuko ditu zuzenean, gaur. Harekin batera, oholtzara igoko dira talde hasiberriak, Bizkaiko musikarien ordezkariak zein estatuko artistak. “Aniztasuna islatuko dugu”. Aniztasuna estiloari dagokionez, denetariko publikoaren zaletasunei erantzun ahal izateko. “Tachenko eta Cooper, esaterako, publiko nagusiago batentzakoak dira”.\nAniztasun horren barruan, genero ikuspegia ere ez dute ahaztu nahi. “Kontzertuetarako beti saiatzen gara emakumeak ere presente egon daitezen oholtza gainean, lider rolean”.\nJaialdiak bat egin du Ihobek sustatzen duen Erronka Garbia egitasmoarekin. Eusko Jaurlaritzak ingurumena kudeatzeko darabilen elkarte publikoaren proiektu horren helburua da era horretako ekitaldiek ingurugiroan sor litzakeen eragin negatiboak murriztea. Antolatzaileek finkatu dituzten helburuen artean, plastikoaren erabilera murriztearen garrantzia nabarmendu dute. Horretarako, berrerabil daitezkeen edalontziak edo biodegradagarriak banatuko dituzte. “Helburua da antzematea ingurumenaren alde zeintzuk neurri hartzen diren, eta zeintzuk ez. Horiek identifikatuta, urtero hobetzen joan nahi dugu, jaialdia jasangarri bihurtzeko eta ingurumenarekiko errespetua bermatzeko”. Eguraldia lagun izatea eskatzen dute eurek, jarduera guztiak pentsatu bezala gauzatu eta horiez gozatu ahal izateko.\n+ Sopela Kosta Fest


Pasaian – ipuina.eus\n“Ferrer-ek gure Jaungoikoari osasuna ematen badio, kolgadura guzietan balkoiak”.\nHala esan ohi zutela pasaitarrek aditu zuen Xugurpoliteneko Axixklok. Eta egia ala gezurra zan jakiteko asmoan, jai artsalde batean aldi hartara joan zan.\nIritsi zan kai eder, haundi, zabalera, eta asupel galantaren ondoan zegola ikusi zuen batel polit bat, usoa bezin txuri, txoria bezin arin, tximista bezain laster bere ingurura xegara bizian zetorrela.\nAlderatu zanean, pasaitarren hizkera uste zuen harri ekin zion Axixklok, esanaz:\n— Batela eramango al det nik?\n— Nora, kartzelara? Zurruteroak eramaten dituzten lekura? Ja,jai! Ez du ikusten batela aguaruba dala?\n— Ardoak hemen, arrantzale asko edango ditu, e?\n— Bai bada. Horregatik ardoa da hemen mozkorra, ez arrantzaleak.\nHori entzun zuenean, Axixklok esan zuen bere artean “Hau ez da pasaitar egiazkoa, baezpako pasaitarren bat degu hau”. Eta isil-isilik sartu zan batelean, eta jas esan ordurako iritsi zan Done Juaneko plazatxora.\nOrduantxe herriko musikak amaitzen zuen txoragarrizko habanera moñoño bat. Leku gutxitan entzuten dira gero, Done Juaneko Pasaian bezin habanera kilimatzaileak.\nBurruntxali zan musikalaririk azkarrenetakoa. Ez zan beste bat, bisigu denboran harrek adina arrantza egingo zuenik, ez eta ere harrek bezin taxuz eta leun klarinetea joko zuenik. Iaioa ez bazan bada Burruntxali! Gezurra dirudi harren behatzekin halako edertasunak egitea. Behatz bakoitza bazan gero mondongo bat adinakoa.\nHabanera amaitu zutenean Burruntxali hasi zan xorroan sartzen klarinetea. Berak esaten zuen bezela, “salmueran\njartzen”. Bada, zionez, gordean eta beita usaian iruki ezkero, askoz ere soinu hobea ateratzen zaio.\nAxixklo aldamenera etorri zitzaion eta ez bat eta ez bi, hala dio:\n— Klarineteak joko zinduben zu, e?\n— Zein, ni? Gezurra dio zure muturrak. Ez klarineteak eta ez zuk ez nazute ni ukuituko.\n— Gizona, badakigu, bai, hitz asko eta indar gutxikoa zerala.\n— Gutxi, e? To!\nEta eman zion begiondoko bat, nolakoa bera! Soinu ikaragarri hura aditu zutenean, bildu ziran berriro musikalariak bonboaren deia jo zutelako ustean.\nAtera zizkan Axixklori txuliatzeko gogoak. Burua makur-makur egin eta han joan zan itzuli etxera.\n— Badakit orain nola hitz egiten duten Pasaian —zion hurrengo egunean—, begira nere begiondoari, hori da hango hizkera.\n← Aurrekoa Poussy gaxua\nHurrengoa → Berbera


JOE DANTE ZUZENDARI ESTATUBATUARRAK FANTASTIKOAREN IZARRA SARIA JASOKO DU GAUR ARRATSALDEAN, BILBOKO ZINEMALDI FANTASTIKOAREN – FANTEN INAUGURAZIO EKITALDIAN, GENEROAREN BARRUAN EGIN DUEN IBILBIDE OSOA AINTZATSIZ – Bilbao Kultura\nHome » Berriak » Bilbao Kultura @eu » JOE DANTE ZUZENDARI ESTATUBATUARRAK FANTASTIKOAREN IZARRA SARIA JASOKO DU GAUR ARRATSALDEAN, BILBOKO ZINEMALDI FANTASTIKOAREN – FANTEN INAUGURAZIO EKITALDIAN, GENEROAREN BARRUAN EGIN DUEN IBILBIDE OSOA AINTZATSIZ\nJOE DANTE ZUZENDARI ESTATUBATUARRAK FANTASTIKOAREN IZARRA SARIA JASOKO DU GAUR ARRATSALDEAN, BILBOKO ZINEMALDI FANTASTIKOAREN – FANTEN INAUGURAZIO EKITALDIAN, GENEROAREN BARRUAN EGIN DUEN IBILBIDE OSOA AINTZATSIZ\n“Gremlins” edo “El chip prodigioso” lanen zuzendariak Bilboko Zinemaldiaren ohorezko saria eramango du, gaur arratsaldean, 20:00etatik aurrera, Campos Antzokian.\nHorrez gain, FANT2FUN sekzioaren barruan, bihar, gaueko 22:15ean, ikus-entzuleek “Gremlins” (1984) mitikoaz eta “The Howling (Aullidos)” (1981) klasikoaz gozatu ahal izango dute pantaila handian\nBilboko Udalak antolatzen duen eta gaurtik maiatzaren 12ra bere 24. edizioa ospatuko duen Bilboko Zinemaldi Fantastikoak – FANTek, Joe Dante zuzendariari emango dio FANTastikoaren Izarra saria GAUR ARRATSALDEAN, fantasiazko generoan ibilbide osoa aintzatesten duen ohorezko saria.\nBeste lan batzuen artean “Gremlins” edo “El chip prodigioso” zuzendu dituen zinegilea gaur goizean agertu da komunikabideen aurrean, Nekane Alonso Kultura zinegotziak lagunduta. 20:00etatik aurrera, Campos Antzokiko agertoki nagusian, egingo den zinemaldiaren inaugurazio ekitaldian jasoko du saria.\nGarrantzia hartzen ari den figura aintzatesten duen FANTROBIA saria ere gaur arratsaldean banatuko da. Oraingo honetan, bere lehenengo film luzea, “Errementari” (2018), estreinatu berri duen Paul Urkijo zinegile gasteiztarra izango da Dante beteranoaren eskutik saria jasoko duena. Galaren amaieran, Johannes Roberts zinegilearen “Los extraños: Cacería nocturna” film luzearen estatuko premierea eskainiko da eta, ondoren, ikus-entzuleek lehiaketara aurkeztutako hamaika euskal film laburrak ikusi ahal izango dituzte.\nJoe Dante 1946an jaio zen Morristownen, New Jerseyn. Roger Corman mitikoaren faktorian trebatu zen editore gisa, zuzendaritzarako jauzia eman zuen arte, Allan Arkush-ekin batera Hollywood Boulevard (1976) zuzenduz. 1978an bakarrik aritu zen John Sayles hasi berriak idatzitako “Piraña” lanean, eta harekin batera egin zuen lan berriro “The Howling (Aullidos)” (1981) filmean.\n1983an arrakastaz betetako lankidetzari eman zion hasiera Steven Spielbergekin, bera zuzendari eta Spielberg ekoizle, “The Twiligh Zone” serie mitikoaren zine moldaketaren segmentuetako bat zuzenduz. Lankidetza horrek beste lan askorekin izan zuen jarraipena: “Gremlins” (1984) arrakastatsua, haren ondorengo “Gremlins 2” (1990) edo “El chip prodigioso” (1987). Egin dituen beste lan ezagun batzuk “Exploradores” (1985), “No matarás al vecino” (1989), “Matinee” (1993), “Pequeños guerreros” (1998) edo orain arte egin duen azkenengo film luzea, “Burying the Ex” (2014), izan dira.\nBihar eguerdian, 13:00etatik aurrera, Azkuna Zentroko Bastida Aretoan, “Joe Dante: En el límite de la realidad” liburua aurkeztuko da, doktoretza tesi gisa hasi eta egilearen, Álvaro Pita kritikari, idazle, zinegile eta musikari coruñarraren, erronka pertsonal bilakatu zen saiakera luzea. Joe Danteri buruz egin zitekeen libururik hoberena egiteko erronka jarri zion bere buruari. Sarrera librea izango da, aretoko leku guztiak bete arte.\nHalaber, omenaldi gisa, zinemaldiko FANT2FUN sekzioaren barruan, bihar, baita ere, 22:15etik aurrera, ikus-entzuleek “Gremlins” (1984) mitikoa eta “The Howling (Aullidos)” (1981) klasikoa barne hartzen dituen zine saio bikoitzarekin gozatu ahal izango dute pantaila handian. Dantek berak aurkeztuko ditu aretoan.\nBilboko Zinemaldi Fantastikoak – FANTek (www.fantbilbao.eus) iaz eman zion bere lehenengo FANTastikoaren Izarra saria Barbara Crampton (New York, 1958) antzezleari. Barbara Crampton, Stuart Gordonen “Re-animator” (1985) klasikoaren protagonista izan zen, Bilbo bisitatu zuen eta ordura arte bere azken filma zena, “Beyond the Gates”, aurkeztu zuen.\n← BILBOKO UDALAREN BLV-ART PROGRAMAK ASTELEHENEAN ZABALDUKO DU BILBO ZAHARREKO ERAKUSKETA ETA SORKUNTZA GUNEETATIK BISITA GIDATUAK EGITEKO IZENA EMATEKO EPEA\nBIDEBARRIETA KULTURGUNEAK ELIA BARCELÓREN ETA PILAR SÁNCHEZEN AZKEN LIBURUEN AURKEZPEN EKITALDIA JASO DU ASTEAZKENEAN →


Airearen kalitatea - Ingurugiro osasuna-Osasuna-Herritarrak-Osakidetza-Euskadi.eus\nOraintsu The Lancet-ean argitaratu den azterlan batean (Künzll et al., 2000) frogatu denez, Europako hiru herrialdetan bakarrik, 19.000tik 44.000ra bitarteko pertsona hiltzen dira urtean aire-kutsaduraren ondorioak direla-eta, horren urteko kostea 50.000 milioi euro ingurukoa delarik (Sommer et al., 2000).\nBestalde, aire-kutsadura dela-eta hauek guztiak ere agertzen dira: asma-atakeak, bronkitisak, bihotzeko atakeak, bai eta bestelako biriketako gaixotasun eta gaixotasun kardiobaskularrak ere; gainera, kutsadura horrek haurrei kalte egiten die, beren birika-gaitasuna ez baita ondo garatzen.\nHorrela bada, Europan aire-kutsadurak osasun publikoa mehatxatzen jarraitzen du, nahiz eta jaulkipenei buruzko arautegiak gero eta gogorragoak izan; nahiz eta airearen kutsadura-mailak gehiago kontrolatu; eta nahiz eta airean zenbait kutsatzaileren mailak eskastu diren.\nEgoera hori kontuan harturik, APHEIS izeneko programa diseinatu da, erabakiak hartzeko arduradun direnek, ingurugiro-osasuneko profesionalek eta, oro har, europar hiritar guztiek eskuragarri izan dezaten aire-kutsadurari buruzko eta kutsadura horrek osasun publikoan duen eraginari buruzko informazio osoagoa, egunean jarritakoa eta erraza. Izan ere, horrelako informazioa laguntza izango da kolektibo horietariko bakoitzarentzat, zeren arlo horretan hartzen dituen erabakiak informazio horretan oinarriturik egongo baitira.\nEHAEko aire-kalitatearen egoerari buruzko laburpena (2016)\nEHAEko aire-kalitatearen egoerari buruzko laburpena (2015)\nAire-kutsadura eta Osasun Publikoa Europan: Arazorik behinenak Bilbao (pdf, 2 MB)


Dena prest igandeko lasterketarako — TUlankide MONDRAGON\nOraindik ere izena emateko epea zabalik dago eta egunean bertan ere aukera izango da, goizeko 9:00etatik 10:00etara, lasterketa gunean.\nHona hemen kontuan hartu beharreko hainbat datu:\nAuto bidezko sarbidea Aretxabaletako herritik egiten da, hirigunetik hasitako 3km inguruko igoera gogor baten ostean. Urkuluko urtegia 333m-ko altueran kokatua dago.\nJendea orokorrean pasiatzera, korrika egitera edota patin zein bizikletan ibiltzera etortzen da. Urtegiaren perimetroa guztiz asfaltatua dago. Lur mugimenduen eraginez ibilbideko zenbait tartetan lurra ezegonkortu egin den arren, orokorrean egoera oso ona da.\nHorretaz gain, honako kategoria hauetan ere posible izango da parte hartzea:\nNORDIC WALKING IBILALDIA\nPartehartzea publiko guztiari zabalik dago.\nIbilaldia Urkuluko sarreratik aterako da goizeko 10:30etan.\nIbilaldia ez da lehiakorra izango eta publiko guztiarentzat izango da.\nPartehartzea publiko guztiari zabalik dago\nIbilaldia ez da lehiakorra izango.


CSICeko ikertzaileek bide berri bat ireki dute gaixotasun autoimmuneak tratatzeko | Consumer\nCSICeko ikertzaileek bide berri bat ireki dute gaixotasun autoimmuneak tratatzeko\nT linfozitoak aktibatzeko bide berriak deskribatu dituzte, eta patologia horien garapenean duten inplikazioa\narabera: Asteartea, 2007ko abenduaren 11\nT linfozitoak funtsezko zelulak dira sistema immunologikoaren funtzionamenduan. Zelula horiek aktibatzean, fosfatidilinositol-3-quinasas gamma (Pl3K? izeneko entzima batek parte hartzen du. ), eta, ondorioz, gaixotasun autoimmuneak (lupusa, esaterako) tratatzeko jomuga terapeutiko potentziala da.\nAurkikuntza hori Zientzia Ikerketako Kontseilu Goreneko (CSIC) talde batek egin du, Domingo Barber eta Ana Clara Carrera ikertzaileek zuzenduta. Aditu horiek entzima horren funtzio berriak deskribatu dituzte. ia modu esklusiboan adierazten da immunitate-sistemako zeluletan.\nHain adierazpen-eredu espezifiko horrek, biziraupena edo zelula-zatiketa bezalako prozesu zelularrak arautzen dituzten fosfatidilinositol-3-kinasa entzimen familiako gainerako kideen arteko aldeak eraginda, ikertzaileek berariazko funtzio berriak egiteko aukera planteatu zuten. “Orain arte uste zen T zeluletan soilik aktibatzen zela zelula horiek beren ekintza-tokira migratzen zituzten hartzaileen bidez. Pl3K-en paper nagusia da berritasuna? T linfozitoak T zelula-hartzailetik (TCR) aktibatzen ditu, eta hartzaile horrek proteina biral, bakteriano edo beste patogeno batzuk ezagutzen ditu”, azaldu du Domingo Barber-ek.\nZientzialariak dioenez, “duela urte batzuk frogatu genuen Pl3K ibilbidea? lupusaz infektatutako saguen T linfozitoetan gainaktibatuta dago. Gehiegizko jarduera hori ez zitzaien ematen animalia osasuntsuei. Pl3K-en paper nagusia? T linfozitoak TCR hartzailearen bidez aktibatzean, entzima horren inhibitzaile farmakologikoek lupus-sintomak zergatik hobetu zituzten animalia-ereduetan, T linfozitoen aktibazioa murriztean”.\nGaixotasun autoimmuneen eraginez, organismoaren immunitate-sistema erregulatzeari uzten zaio eta gorputzeko zelula eta ehun osasuntsuak suntsitzen ditu. Sistema immunearen zeluletan ibilbide molekular batzuk gainaktibatzearekin lotuta egon ohi da nahaste hori.\nautoimmuneak gaixotasunak linfocitos-eu